钦定古今图书集成/理学汇编/学行典/第253卷 > 章性〈子新民 孙文洪〉
## 钦定古今图书集成/理学汇编/学行典/第253卷 > 章性〈子新民 孙文洪〉

按《温州府志》：“章性，乐清人。尚书纶之曾祖。尝有盗挟
刃入其室，性识之，佯寐不觉也。既去，亦不言。临没始
潜戒其子孙，令谨戒而已。子新民，亦长者。有里人以
忮懻欲乘闲戕三命，新民坚止之，且怵以法，乃止。新
民生文宝，文宝生纶，皆以纶贵，赠侍郎。文洪亦新民
子，尝以庠生挺身代兄文宝赴戍籍，文宝逮系，又援”
出之，其世有至行如此。